**УРОК: НАРОДНИ БУДИТЕЛИ.ИЗВЕСТНИ ФИЛАНТРОПИ – ДАРИТЕЛИ В БЪЛГАРИЯ**

Анка Жекова, старши учител в СУ ,,Димчо Дебелянов” – гр. Бургас

Темата е разработена в един учебен час от 40 минути

*,,Горди сме с история славна,*

*горди сред славянски род.*

*С Кирил и Методий пламна*

*пламък светъл за възход.*

*С писмена за нов живот!”*

Добри Христов

ЦЕЛИ НА УРОКА:

Да се запознаят с живота и дарителската дейност на български народни будители.

Да осъзнаят необходимостта от делото на благотворители и филантропи за благото на обществото

Да изработят колажи и табла, посветени на българските народни будители и дарители

ОПИСАНИЕ НА УРОКА:

Занятието започна с предствяне на подготвените проекти по темата. Учениците бяха работили по групи, за да намерят и съберат информация за българските народни будители и техните дела. Говориха за Кирил и Методий, за Васил Априлов, за Петко Р. Славейков, за Паисий Хилендарски, за цар Симеон Велики, за д-р Петър Берон. Аз им разказах за братята Евлоги и Христо Георгиеви, както и за братя Миладинови. Отбелязаха най-съществените събития и дела в полза на обществото ни. Показаха снимков материал. След изслушване на материалите разисквахме върху въпросите: Защо тези хора са народни будители? С какво са допринесли за доброто на обществото? Има ли будители днес? Интересно заключение направи всяка от групите: по време на подготовката за часа те са разбрали, че днес също има народни будители. Сред тях на първо място поставят учителите, защото ,,ни учат и пробуждат да знаем всичко, което хората са научили преди нас.” Децата смятат, че будителите са и дарители, защото са дарявали време, знания, средства, приятели, за да може ,,България да върви напред.”

Една ученичка сподели:,,Ние също сме дарители, макар и малки. Защото даряваме знанията си по Програмата за благотворителност на нашето училище. Освен това привлякохме и други деца за нашето дело. Нали много хора видяха изложбата за благотворителността. Пък и допълнихме еколабораторията с цветя.Това напомняне помогна на всички да осъзнаят каква е същността на дарителството и как малките неща носят добро за общността и за обществото.

Най-много време отделихме за изработването на таблата, посветени на народните будители и дарители.